สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 24 ส.ค.60
25 ส.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (24 ส.ค.) จากความวิตกกังวลเกี่ยวกับความไม่แน่นอนทางการเมืองในสหรัฐ หลังจากประธานาธิบดีโดนัลด์ ทรัมป์ ได้เปิดฉากโจมตีแกนนำสภาคองเกรสในประเด็นการปรับเพิ่มเพดานหนี้ ขณะที่นักลงทุนจับตาการประชุมประจำปีของธนาคารกลางสหรัฐ (เฟด) ที่เมืองแจ็กสัน โฮล โดยคาดหวังว่าถ้อยแถลงของผู้เข้าร่วมการประชุม ซึ่งรวมถึงนางเจเน็ต เยลเลน ประธานเฟด และนายมาริโอ ดรากี ประธานธนาคารกลางยุโรป (ECB) อาจส่งสัญญาณถึงทิศทางนโยบายการเงินในปีนี้
ดัชนีเฉลี่ยอุตสาหกรรมดาวโจนส์ปิดที่ 21,783.40 จุด ลดลง 28.69 จุด หรือ -0.13% ดัชนี S&amp;P500 ปิดที่ 2,438.97 จุด ลดลง 5.07 จุด หรือ -0.21% และดัชนี Nasdaq ปิดที่ 6,271.33 จุด ลดลง 7.08 จุด หรือ -0.11%
 
ตลาดหุ้นยุโรปปิดขยับขึ้นเล็กน้อย เมื่อคืนนี้ (24 ส.ค.) ขณะที่นักลงทุนจับตาการประชุมประจำปีของธนาคารกลางสหรัฐ (เฟด) ที่เมืองแจ็กสัน โฮล โดยคาดหวังว่าถ้อยแถลงของผู้เข้าร่วมการประชุม ซึ่งรวมถึงนางเจเน็ต เยลเลน ประธานเฟด และนายมาริโอ ดรากี ประธานธนาคารกลางยุโรป (ECB) อาจส่งสัญญาณถึงทิศทางนโยบายการเงินในปีนี้
ดัชนี Stoxx Europe 600 เพิ่มขึ้น 0.2% ปิดที่ 374.51 จุด
ดัชนี DAX ตลาดหุ้นเยอรมันปิดที่ 12,180.83 จุด เพิ่มขึ้น 6.53 จุด หรือ +0.05% และดัชนี FTSE 100 ตลาดหุ้นลอนดอนปิดที่ 7,407.06 จุด เพิ่มขึ้น 24.41 จุด หรือ +0.33% ดัชนี CAC-40 ตลาดหุ้นฝรั่งเศสปิดที่ 5,113.13 จุด ลดลง 2.26 จุด หรือ -0.04%
 
ตลาดหุ้นลอนดอนปิดในแดนบวก เมื่อคืนนี้ (24 ส.ค.) ขณะนักลงทุนมีความเชื่อมั่นมากขึ้นก่อนหน้าการประชุมสัมมนาเศรษฐกิจประจำปีของธนาคารกลางสหรัฐ (เฟด) ที่เมืองแจ็กสัน โฮล รัฐไวโอมิง ซึ่งเปิดฉากวันแรกเมื่อวานนี้ โดยความเชื่อมั่นดังกล่าวได้สกัดปัจจัยลบจากข้อมูลเศรษฐกิจที่ค่อนข้างน่าผิดหวังของสหราชอาณาจักร
ดัชนี FTSE 100 เพิ่มขึ้น 24.41 จุด หรือ +0.33% ปิดที่ 7,407.06 จุด
 
สัญญาทองคำตลาดนิวยอร์กปิดลบ เมื่อคืนนี้ (24 ส.ค.) โดยนักลงทุนชะลอการซื้อขาย พร้อมกับจับตาการประชุมประจำปีของธนาคารกลางสหรัฐ (เฟด) ที่เมืองแจ็กสัน โฮล รัฐไวโอมิง ซึ่งเริ่มขึ้นเมื่อวานนี้และจะเสร็จสิ้นลงในวันเสาร์นี้
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 2.7 ดอลลาร์ หรือ 0.21% ปิดที่ระดับ 1,292 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 8.3 เซนต์ หรือ 0.49% ปิดที่ 16.963 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 1.7 ดอลลาร์ หรือ 0.17% ปิดที่ 982.6 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 3.15 ดอลลาร์ หรือ 0.3% ปิดที่ 936.15 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (24 ส.ค.) หลังจากมีรายงานว่า พายุเฮอร์ริเคน “ฮาร์วีย์” จะพัดถล่มชายฝั่งสหรัฐในรัฐเท็กซัส และหลุยเซียนา ซึ่งเป็นแหล่งผลิตน้ำมันสำคัญของสหรัฐ โดยรายงานดังกล่าวส่งผลให้มีการปิดโรงกลั่นน้ำมัน 2 แห่งในรัฐเท็กซ
สัญญาน้ำมันดิบ WTI ส่งมอบเดือนต.ค. ลดลง  98 เซนต์ หรือ 2% ปิดที่ 47.43 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ลดลง 53 เซนต์ หรือ 1% ปิดที่ 52.04 ดอลลาร์/บาร์เรล
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักบางสกุล ในการซื้อขายที่ตลาดนิวยอร์กเมื่อคืนนี้ (24 ส.ค.) จากกระแสความวิตกกังวลเกี่ยวกับความไม่แน่นอนในนโยบายของประธานาธิบดีโดนัลด์ ทรัมป์แห่งสหรัฐ ซึ่งทำให้นักลงทุนยังคงมีมุมมองที่เป็นลบต่อทิศทางของสกุลเงินดอลลาร์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1809 ดอลลาร์ จากระดับ 1.1810 ดอลลาร์ ในขณะที่ปอนด์แข็งค่าขึ้นที่ระดับ 1.2804 ดอลลาร์ จากระดับ 1.2800 ดอลลาร์ และดอลลาร์ออสเตรเลียแข็งค่าขึ้น ที่ระดับ 0.7907 ดอลลาร์ จากระดับ 0.7900 ดอลลาร์
ดอลลาร์แข็งค่าเมื่อเทียบกับเยน ที่ระดับ 109.36 เยน จากระดับ 109.03 เยน แต่อ่อนค่าลงเมื่อเทียบกับฟรังก์สวิส ที่ระดับ 0.9645 ฟรังก์สวิส จากระดับ 0.9655 ฟรังก์สวิส